b'\n_START_ARTICLE_\nGeografsko dru\xc5\xa1tvo Slovenije\n_START_PARAGRAPH_\nPrvo Geografsko dru\xc5\xa1tvo Slovenije je nastalo leta 1922. Zasluge za njegovo ustanovitev so imeli prvi \xc5\xa1tudentje in diplomanti slovenske Univerze v Ljubljani. To so bili: Valter Bohinc, Franjo Ba\xc5\xa1, Ivo Rubi\xc4\x8d, kasneje pa so se tej skupini pridru\xc5\xbeili \xc5\xa1e srednje\xc5\xa1olski profesor Anton Melik, geomorfolog in bibliotekar Jo\xc5\xbee Rus in Silvo Kranjec, ki je bil vodilni pisec u\xc4\x8dbenikov za pouk zemljepisa v \xc5\xa1olah. Vsi so bili zelo dejavni in tako je dru\xc5\xa1tvo pri\xc4\x8delo izdajati najstarej\xc5\xa1o in osrednjo strokovno geografsko revijo Geografski vestnik. Anton Melik in Svetozar Ile\xc5\xa1i\xc4\x8d sta s svojo dejavnostjo usmerjala razvoj slovenske geografije vse od leta 1930 do 1970._NEWLINE_Sedanji naslednik dru\xc5\xa1tva je Zveza geografov Slovenije.'